La Universitat per a Majors enceta el nou curs
26 de setembre 2022

![](/media/mnffdz4a/c1_mini_m1_inauguracioncurso_universidadmayoressaguntouji_22-23.jpg?width=850&height=527.3863636363636)

La Universitat per a Majors del Campus Obert a la Ciutadania va encetar el nou curs 2022/2023 divendres passat en el Centre Cívic Antic Sanatori del Port de Sagunt. L'activitat, que ja porta 13 anys funcionant gràcies al conveni subscrit entre la Universitat Jaume I de Castelló i l'Ajuntament de Sagunt, es va iniciar amb la conferència _Reflexions filosòfiques al segle XXI_, a càrrec del professor Joaquín Gil Martínez.

La regidora delegada del Campus Obert a la Ciutadania, Maria Josep Soriano, va manifestar després del començament del curs que **«l'alumnat de la Universitat per a Majors és un exemple òptim d'educació al llarg de la vida i un orgull per a Sagunt com a ciutat educadora»**.

Any rere any, vora cent persones es matriculen en la Universitat per a Majors de Sagunt, un públic fidel que demostra gran interés i nivell intel·lectual.

Així, després de la primera sessió del professor Joaquín Gil continuarà la programació tots els divendres a les 16.00 hores fins al 9 de maig amb diferents temàtiques que inclouen: festes, tradicions i cultura popular a Amèrica Llatina; romanticisme, època victoriana i cinema; educació, turisme i patrimoni; maternitat i migracions; i escoltar la música del cinema i la televisió.

![](/media/jtjksi3n/c2_programa_universidadmayoressaguntouji_22-23_01.jpg?width=598.8636363636364&height=850)

![](/media/gz1lygvh/c3_programa_universidadmayoressaguntouji_22-23_02.jpg?width=598.8636363636364&height=850)

*   [](http://www.facebook.com/sharer.php?u=https://aytosagunto.es/va/actualitat/inauguracio-curs-22-23-universitat-per-a-majors-sagunt-uji-2022-09-26/ "Facebook")
*   [](http://twitter.com/share?url=https://aytosagunto.es/va/actualitat/inauguracio-curs-22-23-universitat-per-a-majors-sagunt-uji-2022-09-26/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/inauguracio-curs-22-23-universitat-per-a-majors-sagunt-uji-2022-09-26/ "Linked In")
*   [](mailto:?body=https://aytosagunto.es/va/actualitat/inauguracio-curs-22-23-universitat-per-a-majors-sagunt-uji-2022-09-26/)